b'\n_START_ARTICLE_\nMaks Kav\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKav\xc4\x8di\xc4\x8d je leta 1937 diplomiral na akademiji v Zagrebu. Od 1940 je pou\xc4\x8deval na u\xc4\x8ditelji\xc5\xa1\xc4\x8du v Mariboru. Od leta 1947 do 1949 se je izpopolnjeval na specialki za konservatorstvo in tehnologijo umetnin v Pragi, od 1961 do 1973 pa je bil redni profesor na mariborski Pedago\xc5\xa1ki akademiji.\n_START_SECTION_\nDelo\n_START_PARAGRAPH_\nKav\xc4\x8di\xc4\x8dev slikarski opus obsega dela v olju, gva\xc5\xa1u in lavirani risbi; velja za enega najbolj\xc5\xa1ih mariborskih slikarjev. V zgodnjem obdobju slog spominja na Zorana Mu\xc5\xa1i\xc4\x8da, s katerim sta v Mariboru skupaj ustvarjala dolo\xc4\x8deno obdobje. Za njegove halo\xc5\xa1ke, prekmurske, istrske in sredozemske pejsa\xc5\xbee je zna\xc4\x8dilen subtilen kolorizem; figure je sprva risal realisti\xc4\x8dno in v mehkih tonskih prehodih, pozneje pa v ostrih obrisnih linijah.  _NEWLINE_Kav\xc4\x8di\xc4\x8d je bil tudi scenograf. Njegov slikoviti in domi\xc5\xa1ljijsko razgibani scenografski opus obsega preko 40 scenskih postavitev v mariborski in ljubljanski operni hi\xc5\xa1i.'